গুগল ফটোজ
গুগল ফটোজ (ইংরেজি: Google Photos) গুগলের একটি ছবি ভাগাভাগি ও স্টোরেজ সেবা। ২০১৫ সালের মে মাসে গুগল ফটোজের ঘোষণা দেয়া হয়, গুগল+ থেকে এ সেবার উদ্ভব। গুগলের সাধারণ একাউন্টের মত গুগল ফটোজ সেবাটিও বিনামূল্যের সেবা। এই পরিসেবাটি স্বয়ংক্রিয়ভাবে ব্যবহারকারীর ডিভাইসের ছবিগুলি বিশ্লেষণ করে বিভিন্ন দৃশ্যগত বৈশিষ্ট্য এবং বিষয় শনাক্ত করতে পারে। ব্যবহারকারী গুগল ফটোজে মানুষ, স্থান এবং কোনো জিনিস ইত্যাদি সার্চ করতে পারে। গুগল ফটোজের কম্পিউটার বিশ্লেষণের মাধ্যমে মুখমণ্ডল (মানুষ, এমনকি বিভিন্ন প্রাণীদেরও), কোনো ভৌগোলিক স্থান, কোনো বস্তু, প্রাণী, খাদ্য, দৃশ্য ইত্যাদি বলে দিতে পারে। ২০১৯ সালে গুগল ফটোজ ব্যবহারকারীর সংখ্যা ১০০ কোটিতে পৌঁছে।